Mika Hentunen

Mika Hentunen (s. 9. kesäkuuta 1966) on suomalainen ulkomaantoimittaja. Hän toimi Yleisradion Aasian-kirjeenvaihtajana kevääseen 2025, jolloin aloitti Venäjän kirjeenvaihtajana. Aikaisemmin hän on työskennellyt Yhdysvaltain-kirjeenvaihtajana ensin MTV:lle ja Suomen Tietotoimistolle vuosina 2001–2007 ja sittemmin Ylelle vuosina 2017–2021. Syksystä 2022 kesään 2023 hän oli Yleisradion Nato-erikoistoimittajana.

Ura
Toimittajana
Kauppatieteiden maisteriksi valmistuttuaan Mika Hentunen toimi freelance-toimittajana Münchenissä, Soulissa ja Pariisissa sekä opiskeli Journalistes en Europe -ohjelmassa Pariisissa. Hän teki töitä Yleisradiolle, jonka palvelukseen hän palasi vuonna 2009.Ulkomaantoimittaja Mika Hentunen on unelma-ammatissaan , Yle Radio Suomi, ei päiväystä, tekstin mukaan alkukesä 2016. Viitattu 23.9.2016. Vuosina 1999–2001 hän toimi MTV3:n Eurooppa-kirjeenvaihtajana ja 2001–2007 MTV3:n ja Suomen Tietotoimiston Yhdysvaltain-kirjeenvaihtajana. Ylen Yhdysvaltain-kirjeenvaihtajana hän toimi 2017–2021. 

Keväällä 2022 Hentunen opetti Pekingissä Tsinghua-yliopiston journalismiohjelmassa, jota Bloomberg ja toimittajajärjestö International Center for Journalists rahoittavat.   

Oman toimittajantyönsä ohella Hentunen on ollut Yhdysvalloissa Robert F. Kennedy Journalism Awards -journalistipalkintojen kansainvälisenä tuomarina vuodesta 2018 lähtien. Tasavallan presidentti myönsi hänelle 2021 Suomen Leijonan ritarimerkin. 

Kirjallinen ura
Hentunen on julkaissut kuusi kirjaa, joista neljä on tietokirjoja ja kaksi romaaneja. Viimeisin teos on hänen yhdessä Kristiina Heleniuksen kanssa kirjoittamansa Kiinan maailma (Tammi 2025). Trumpin perintö (Docendo 2021) kertoo Donald Trumpin ensimmäisestä presidenttikaudesta. Hänen esikoisromaaninsa Attan aarre on julkaistu saksaksi nimellä Suworows Schatz (Antium Verlag 2019). Romaanit Attan Aarre ja Elossa Washingtonissa (Crime Time 2018) ovat tyylilajeiltaan trillereitä.

Hän on suomentanut amerikkalaisen bisneskirjallisuuden myyntimenestyksen Snakes in Suits, joka julkaistiin Suomessa nimellä Käärmeet liituraidassa - Psykopaatit työelämässä. (Gilgames 2007). 

Hentunen on toiminut lukijana yli sadassa lukemisesteisten Celia-kirjaston tuottamassa äänikirjassa.Osa 2: Mika Hentunen kertoo äänikirjan lukijan kokemuksia. Kirjastokaista. Viitattu 22.9.2016.

Yksityiselämä
Hentunen on koulutukseltaan kauppatieteiden maisteri. Hän on ollut vuodesta 1991 naimisissa toimittaja, toimitusjohtaja Kristiina Heleniuksen kanssa. He tapasivat opiskellessaan Turun kauppakorkeakoulussa. Heillä on aikuinen tytär.Pere, Eeva-Liisa: Toimitusjohtaja Kristiina Helenius: ”Kun kävin lähellä kuolemaa, jouduin miettimään, mikä elämässä on oikeasti tärkeää”, Gloria helmikuu 2015. Viitattu 23.9.2016.

Hentunen oli lahjakas junioriurheilija. Hän saavutti yleisurheilussa useita Suomen mestaruuksia ja ennätyksiä, joista yksi ikäkausi-SE on edelleen voimassa. 

 Teoksia 
Oikeaan paikkaan: toimittamisen pitkä oppimäärä. Mediapinta, 2014. .
Attan aarre. Reuna Oy, 2017. 
Elossa Washingtonissa. Helsinki: Crime Time, 2018. 


 Kiinan maailma: Tulevaisuuden supervalta ja sen tavoitteet. Helsinki: Tammi 2025. ISBN 978-952-04-6073-0

 Lähteet 

 Aiheesta muualla 
Kirjailijaesittely Mediapinnan sivustolla
Hentusen radiomuistelmasarja Miehemme maailmalla Yle Areenassa

Luokka:Suomalaiset toimittajat
Luokka:Ulkomaankirjeenvaihtajat
Luokka:Vuonna 1966 syntyneet
Luokka:Elävät henkilöt